**Radošo darbu konkursa**

**“Misija–KRUPIS. Izglāb princi!”**

**nolikums**

**Konkursa organizētājs:** Dabas aizsardzības pārvalde sadarbībā arInterreg V-A Latvijas – Lietuvas pārrobežu sadarbības programmas 2014.–2020.gadam projektu “Ezeru pārvaldības un apsaimniekošanas uzlabošana Kurzemē un Ziemeļlietuvā (projekta Nr. LLI-449 ) jeb LIVE LAKE.

**Konkursa temats:** “Misija–KRUPIS. Izglāb princi!”.

**Konkursa tvērums:** konkurss tiek organizēts kā viena no Dabas aizsardzības pārvaldes un projekta LIVE LAKE īstenotās sabiedrības iesaistes kampaņas “Misija–KRUPIS. Izglāb princi!” aktivitātēm.

**Konkursa mērķi: (1)** attīstīt bērnu un jauniešu radošo iniciatīvu caur dabas izziņas procesiem, **(2)** veicināt viņu interesi par dabas aizsardzības aktualitātēm, **(3)** sekmēt viņu izpratni un paplašināt viņu zināšanas par abinieku būtisko lomu bioloģiskās daudzveidības nodrošināšanā un ekosistēmu veidošanā, **(4)** pievērst viņu uzmanību ikgadējai pavasara krupju migrācijai.

**Konkursa dalībnieki:** ikviens bērns un jaunietis vecumā no 6 līdz 18 gadiem

**Konkursa noteikumi:**

* 1. Konkursa norises laiks ir no 2022. gada 7. februāra līdz 15.martam.
	2. Konkursā var piedalīties ikviens bērns un jaunietis vecumā no 6 līdz 18 gadiem.
	3. Konkursa darbs jāizstrādā, atspoguļojot tematu “Misija–KRUPIS. Izglāb princi!”. Konkursa darbs var būt izpildīts jebkurā tehnikā(dzejolis, stāsts, pasaka, dziesma, skaņdarbs, glezna, zīmējums, video, instalācija, tekstilmozaīka, kolāža, izšuvums, adījums u.c.).
	4. Pirms darba izstrādes konkursa dalībnieki aicināti iepazīties ar kampaņas “Misija–KRUPIS. Izglāb princi!” mājaslapā pieejamo informāciju <https://www.daba.gov.lv/lv/misija-krupis>.
	5. Konkursa darbs papildināms ar nosaukumu, kā arī īsu tā aprakstu (3–4 teikumos), atspoguļojot jauniegūtās zināšanas par tematu “Misija–KRUPIS. Izglāb princi!”.
	6. Katrs dalībnieks var iesniegt tikai vienu darbu.
	7. Darbs jāiesniedz **elektroniski**, nosūtot uz e-pastu krupis@daba.gov.lv (darbs tiek uzskatīts par iesniegtu pēc apstiprinājuma e-pasta saņemšanas) vai jānosūta **pa pastu** Dabas aizsardzības pārvaldei, norādot atsauci uz konkursu (konkursam “Misija–KRUPIS. Izglāb princi!”, Baznīcas iela 7, Sigulda, LV 2150). Šādā gadījumā pasta zīmogam jābūt datētam ar 2022. gada 11. martu.
	8. Iesniedzot darbu, e-pasta un pasta sūtījuma pavadvēstulē jānorāda:
		1. informācija par tā autoru – vārds, uzvārds;
		2. pārstāvētā skola (var būt arī interešu pulciņš, profesionālās ievirzes skola u.tml.) un klase,
		3. vecums,
		4. kontaktinformācija,
		5. konkursa darba nosaukums,
		6. īss (3-4 teikumos) konkursa darba apraksts.
	9. Darbus izvērtēs un uzvarētājus noteiks Dabas aizsardzības pārvaldes žūrijas komisija trīs locekļu sastāvā.
	10. Darbus komisija izvērtēs laikā no 2022. gada 16. līdz 22. martam. Uzvarētāji tiks paziņoti Dabas aizsardzības pārvaldes facebook lapā <https://www.facebook.com/dabasparvalde> un mājaslapā <https://www.daba.gov.lv/lv/misija-krupis> (ar uzvarētājiem Pārvaldes pārstāvji sazināsies arī personīgi) līdz 2022. gada 25. martam.
	11. Tiks apbalvoti 3 Dabas aizsardzības pārvaldes izvēlēti darbi, kā arī viens Dabas aizsardzības pārvaldes facebook platformā lielāko balsu skaitu ieguvušais darbs. Īpašu veicināšanas balvu iegūs arī aktīvākā klase, no kuras konkursā būs piedalījušies visi audzēkņi. Ja konkursā tādas būs vairākas, uzvarētāji tiks izlozēti.
	12. Par balvu saņemšanas veidu Dabas aizsardzības pārvalde ar katru uzvarētāju vienosies individuāli.
	13. Visi konkursa darbi tiks apkopoti un publicēti galerijā kampaņas mājaslapā.
	14. Darba iesniegšana vienlaicīgi ir dalībnieka, viņa vecāku vai likumīgo pārstāvju piekrišana konkursa darba publicēšanai Dabas aizsardzības pārvaldes facebook lapā, kā arī publiskošanai elektroniskajā kampaņas konkursa galerijā kampaņas mājaslapā (norādot darba autora vārdu, uzvārdu, vecumu, darba nosaukumu), kā arī darba publiskošanai plašsaziņas līdzekļos bez īpašas saskaņošanas, tai skaitā ar iespējām fiksēt darbu fotogrāfijās, video ierakstos, publiski pārraidīt televīzijā vai sociālajos tīklos.

Papildu informācija par konkursu: +371 67800389, krupis@daba.gov.lv.